section_heading: Rani srednji vijek
paragraph_text: U ranome srednjem vijeku slučajevi jačih oružanih otpora zavisnog i poluzavisnog seljaštva bilježeni su izrazito rijetko: seljački ustanak protiv franačkoga kralja Hilperika u okolici Limogesa 579.; ustanci na području kršćanskih država na sjeveru Pirenejskog poluotoka, saski seljački ustanci protiv pritiska franačkih velikaša te tijekom 9. stoljeća na području sjeverne Francuske, kada su se seljaci pobunili zbog nezadovoljstva neučinkovitošću otpora koji su kraljevska vlast i velikaši pružali normanskim provalama te, usporedno s tim, procesima ograničavanja seoskih sloboština.